Paterna oferirà un curs gratuït d'obediència canina urbana
26/06/2019

# Paterna oferirà un curs gratuït d'obediència canina urbana

[![Paterna oferirà un curs gratuït d'obediència canina urbana](/images/noticias/2019/06/curso-canino-gr.jpg)](/images/noticias/2019/06/curso-canino-gr.jpg)

26.06.2019

Els interessats a participar, hauran d'inscriure's a través del telèfon 627 033 227

Paterna acollirà durant el mes de juliol un Curs d'Obediència Canina Urbana impartit per educadors canins de l'Escola de Formació CIM en col·laboració amb la Protectora Modepran i l'Ajuntament.  
  
Tal com ha explicat la regidora de Benestar Animal, Merche Navarro, “el curs té com a objectiu que els veïns i veïnes del municipi aprenguen a comunicar-se millor amb les seues mascotes i coneguen tècniques d'obediència i educació que faciliten la convivència”.  
  
El curs consta de cuatre sessions, una teòrica i tres pràctiques, que es desenvoluparan tots els dilluns al matí del mes de juliol.  
  
La teoria s'impartirà en el centre de formació CIM on s'explicaran conceptes bàsics sobre obediència canina, així com la normativa municipal relativa a les mascotes.  
  
Les pràctiques es donaran als parcs canins del municipi, el 8 i 22 de juliol al parc d'Alborgí i el 15 de juliol en el de Lloma Llarga. La durada de les classes serà de 9.30 a 11 h i els assistents duran a terme exercicis perquè els seus gossos aprenguen a controlar els seus estímuls, obeir ordres i millorar la seua sociabilització.  
  
A més, i amb l'objectiu de personalitzar la instrucció, els grups estaran formats per un màxim de deu persones i comptaran amb sis educadors canins que s'encarregaran d'oferir les pautes perquè els amos i propietàries entenguen com pensen i aprenen les seues mascotes.  
  
El curs és gratuït i en finalitzar els assistents rebran un diploma acreditatiu de gos ciutadà. Els interessats a participar hauran d'inscriure's a través del telèfon facilitat pel centre de formació 627 033 227.